**Bontási technológia aknás hídmérlegek megszüntetéséhez**

**Műszaki leírás**

**Előzmények :**

A Pécsi Területi Igazgatóság Forgalmi Osztálya az Igazgatóság területén lévő már nem használt elavult és selejtezett 12 db mechanikus aknás járműmérleg bontását és helyreállítását , helyén folyópálya építését határozta el mellyel kapcsolatban a Pályavasúti Beszerzési Igazgatóság ajánlati felhívást írt ki.

A mérlegek közül 11 db 60 Tonna mérőképességű 9,5 m hídhosszúságú fél iker jellegű mechanikus járműmérleg , 1 db 100 Tonna mérőképességű 14 m hídhosszúságú fél iker jellegű mechanikus járműmérleg. ( Szabadegyháza )

**Előkészítő munkál :**

Állomási vágányzár ( mellékvágányi ) megkérése, a felsővezeték feszültségmentesítése és földelése a mérlegvágányban.

Mérlegakna anyagának kiszivattyúzása.

Amennyiben szennyezett ( iszap és olajjal szennyezett víz ) elszállítása lerakóhelyre.

**Bontási munkák :**

Járműmérleg akna feletti sínmező bontása. Elbontott sínszálak lerakása depónia helyre.

Járműmérleg vasanyagának kiemelése roncsolásos technológiával ( nyaktagok kivágásával ) és elszállítása.

Vasbeton akna szerkezet visszabontása 1,0 m mélységig kézi és gépi erővel. Bontási törmelék elszállítása lerakóhelyre.

Az akna feneke a csapadékvíz elvezetés érdekében 4 helyen négyzet alakban kifúrandó.

**Helyreállítási munkák :**

A keletkezett munkagödör tiszta földdel történő feltöltése – az akna 0,50 m - re visszabontott szintijéig - és tömörítése , rétegenkénti döngöléssel.

Tükör készítése , alsóágyazat tömörítése. Felsőágyazat készítése tömörített aljzatra , 22/50 zúzottkő felépítmény kialakítása 50 cm vastagságban.

15 db használt javított vasbetonalj beépítése nyíltlemezes vagy GEO-s leerősítéssel új kapcsolószerrel.

Kézi kisgépes használt 50 %-os 48 r. vágány fektetése.

Vágányszabályozás.